PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială








Nr.27/97/18 septembrie 2003
R A P O R T

asupra proiectului de Lege privind aprobarea Ordonanţei de urgenţă a Guvernului nr.9/2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.9/2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, trimis comisiei cu adresa nr.216 din 17 martie 2003.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi Comisia juridică, de disciplină şi imunităţi;

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor organice, conform prevederilor constituţionale, şi are ca obiect de reglementare modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare. Principalele modificări şi completări vizează drepturile de asigurări sociale la elaborarea cărora au fost luate în considerare, în special, aspectele legate de protecţia socială şi mai puţin cele legate de nivelul şi durata contribuţiei de asigurări sociale.
În prezentul raport sunt preluate ca amendamente prevederile Ordonanţei de urgenţă a Guvernului nr.23/2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale şi pentru modificarea art.II şi III din Ordonanţa de urgenţă a Guvernului nr.9/2003, întrucât au acelaşi obiect de reglementare, mai precis modificarea şi completarea Legii nr.19/2000 privind sistemul public de pensii şi alte drepturi de asigurări sociale. Menţionăm că Ordonanţa de urgenţă a Guvernului nr.23/2003 a fost respinsă din acelaşi motiv.
Comisia propune Plenului aprobarea proiectului de lege întrucât s-au pus de acord prevederile Legii nr.19/2000 cu cele ale Codului Muncii referitoare la tipurile de contracte individuale de muncă şi s-a constatat din aplicare că s-a abuzat de prevederea asigurării suplimentare pentru obţinerea unor prestaţii mari, inechitabile în gestionarea bugetului de pensii.

De asemenea, au fost puse de acord dispoziţiile Legii nr.19/2000 cu cele ale Ordonanţei de urgenţă a Guvernului nr.147/2002 pentru reglementarea unor probleme financiare şi pentru modificarea unor acte normative, în ceea ce priveşte plafonul maxim de 5 salarii medii brute lunare ce se au în vedere la stabilirea bazei de calcul a contribuţiei de asigurări sociale. 
A fost reglementat modul de determinare a stagiului de cotizare în cazul persoanelor care beneficiază de plăţi compensatorii în raport cu noul nivel al cotei contribuţiei individuale de asigurări sociale.

La dezbaterea acestui proiect de lege au participat ca invitaţi din partea Casei Naţionale de Pensii şi Alte Drepturi de Asigurări Sociale: d-l  Ion Giurescu – Preşedinte, d-l Petre Ciotloş – Secretar general, d-na Doina Păuna – Director şi d-na Constanţa Matei – Şef serviciu. 
La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 17 septembrie 2003, Comisia propune adoptarea acestuia cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Se aprobă Ordonanţa de urgenţă a Guvernului nr.9/2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale.

	Se propune reformularea textului după cum urmează: 
“Articol unic. – Se aprobă Ordonanţa de urgenţă a Guvernului nr.9 din 27 februarie 2003 pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.167 din 17 martie 2003, cu următoarele modificări şi completări:
Autor: deputat Smaranda Dobrescu


	Pentru respectarea normelor de tehnică legislativă.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	Titlul ordonanţei
Ordonanţă de urgenţă

pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale 


	Se propune introducerea în Legea de aprobare a unui text nou, ca punct 1, cu următorul cuprins: 

„1. Titlul ordonanţei va avea următorul cuprins:

„Ordonanţă de urgenţă

pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale şi pentru abrogarea unor prevederi din Legea nr.130/1999 privind unele măsuri de protecţie a persoanelor încadrate în muncă”
Autor: deputat Kerekes Karoly


	Unele prevederi din OUG nr.23/2003, care au fost preluate ca amendamente în prezentul raport, abrogă unele dispoziţii ale Legii nr.130/1999.

	3
	5. Articolul 21 va avea următorul cuprins:
……………….……………………………….
(7) Contribuţia de asigurări sociale pentru salariaţii din industria de apărare, care beneficiază de venituri de completare, potrivit legii, în perioada de reducere temporară a activităţii, se suportă astfel:
a) contribuţia individuală de asigurări sociale, de către salariaţi;

b) contribuţia de asigurări sociale corespunzătoare contribuţiei datorate de angajator, din bugetul asigurărilor pentru şomaj.

……………………………………………….


	Se propune introducerea în Legea de aprobare a unui text nou, ca punct 2, cu următorul cuprins: 

„2. La articolul I, punctul 5, alineatul (7) al articolului 21 se abrogă.”

Autor: deputat Pavel Todoran
	Text preluat din OUG nr.23/2003.

	1
	2
	3

	4
	(din Legea nr.19/2000)

Articolul 56, alineatul (3)
(3) La soluţionarea contestaţiei casa teritorială de pensii poate consulta Institutul Naţional de Expertiză Medicală şi Recuperarea Capacităţii de Muncă.

	Se propune introducerea în Legea de aprobare a unui text nou, ca punct 3, cu următorul cuprins: 

„3. La articolul I, după punctul 12 se introduce punctul 121 cu următorul cuprins:

121. Alineatul (3) al articolului 56 va avea următorul cuprins:

(3) La soluţionarea contestaţiei casa teritoriala de pensii consultă Institutul Naţional de Expertiză Medicală şi Recuperarea Capacităţii de Muncă. Avizul Institutului Naţional de Expertiză Medicală şi Recuperarea Capacităţii de Muncă este obligatoriu şi rămâne definitiv.”

Autor: deputat Dumitru Buzatu
	Dată fiind importanţa deciziei INEMRCM, aceasta nu trebuie să fie consultativă, ci obligatorie.

	5
	21. Articolul 98 va avea următorul cuprins: 

"Art.98. - (1) Asiguraţii sistemului public au dreptul, în afară de pensie, la:
a) concediu şi indemnizaţie pentru incapacitate temporară de muncă, cauzată de boli obişnuite sau de accidente în afara muncii, boli profesionale şi accidente de muncă; 
b) prestaţii pentru prevenirea îmbolnăvirilor şi recuperarea capacităţii de muncă; 

c) concediu şi indemnizaţie pentru maternitate; 
d) concediu şi indemnizaţie pentru creşterea copilului; 
e) concediu şi indemnizaţie pentru îngrijirea copilului bolnav; 

f) ajutor de deces. 


	Se propune introducerea în Legea de aprobare a unui text nou, ca punct 4, cu următorul cuprins: 

„4. La articolul I, punctul 21, articolul 98 va avea următorul cuprins:
„Art.98. - (1) Asiguraţii sistemului public au dreptul, în afară de pensie, la:
a) concediu şi indemnizaţie pentru incapacitate temporară de muncă, cauzată de boli obişnuite sau de accidente în afara muncii, boli profesionale şi accidente de muncă;
b) prestaţii pentru prevenirea îmbolnăvirilor şi recuperarea capacităţii de muncă;

c) concediu şi indemnizaţie pentru maternitate; 
d) concediu şi indemnizaţie pentru creşterea copilului; 
e) concediu şi indemnizaţie pentru îngrijirea copilului bolnav; 

f) ajutor de deces. 
	Text preluat din OUG nr.23/2003. 

	
	
	
	

	
	
	
	

	
	(2) Beneficiază de drepturile prevăzute la alin. (1) lit. a), b), c) şi e) asiguraţii care, în ultimele 12 luni anterioare primei zile de concediu medical înscrise în certificatul de concediu medical, au un stagiu de cotizare de cel puţin 6 luni, realizat în condiţiile art. 37 şi/sau în una sau mai multe dintre situaţiile prevăzute la art. 38. 
(3) Persoanele care au dobândit, conform legii, calitatea de asigurat beneficiază de indemnizaţie pentru incapacitate temporară de muncă, fără condiţii de stagiu de cotizare, în cazul accidentelor de muncă, bolilor profesionale, urgenţelor medico-chirurgicale, tuberculozei şi bolilor infectocontagioase din grupa A. Lista cuprinzând urgenţele medico-chirurgicale, precum şi bolile infectocontagioase din grupa A este stabilită prin hotărâre a Guvernului. 
(4) Beneficiază de drepturile prevăzute la alin. (1) lit. d) asiguraţii sistemului public care au realizat, în condiţiile art. 37 şi/sau în una sau mai multe dintre situaţiile prevăzute la art. 38 alin. (1) lit. a), un stagiu de cotizare de cel puţin 10 luni în ultimele 12 luni anterioare datei naşterii copilului.
(5) Dreptul asiguraţilor la ajutor de deces nu este condiţionat de îndeplinirea unui stagiu de cotizare."
	(2) Beneficiază de drepturile prevăzute la alin. (1) lit. a), b), c) şi e) asiguraţii care, în ultimele 12 luni anterioare primei zile de concediu medical înscrise în certificatul de concediu medical, au un stagiu de cotizare de cel puţin 6 luni, realizat în condiţiile art. 37 şi/sau în una sau mai multe dintre situaţiile prevăzute la art. 38. 
(3) Persoanele care au dobândit, conform legii, calitatea de asigurat beneficiază de indemnizaţie pentru incapacitate temporară de muncă, fără condiţii de stagiu de cotizare, în cazul accidentelor de muncă, bolilor profesionale, urgenţelor medico-chirurgicale, tuberculozei şi bolilor infectocontagioase din grupa A. Lista cuprinzând urgenţele medico-chirurgicale, precum şi bolile infectocontagioase din grupa A este stabilită prin hotărâre a Guvernului.
4) Beneficiază de drepturile prevăzute la alin.(1) lit.d) asiguraţii sistemului public care au realizat, în condiţiile art.37 şi/sau în una sau mai multe dintre situaţiile prevăzute la art.38, un stagiu de cotizare de cel puţin 10 luni în ultimele 12 luni anterioare datei naşterii copilului.

(5) În situaţia în care naşterea se produce înainte de termen, stagiul de cotizare necesar deschiderii dreptului se diminuează cu perioada cuprinsă între data naşterii copilului şi data prezumată a naşterii, certificată de medicul de specialitate. 

(6) Dreptul asiguraţilor la ajutor de deces nu este condiţionat de îndeplinirea unui stagiu de cotizare.”
Autor: deputat Gheorghe Suditu

	6
	__

	Se propune introducerea în Legea de aprobare a unui text nou, ca punct 5, cu următorul cuprins: 

„5. La articolul I, punctul 22, după alineatul (2) al  articolului 99 se introduce alineatul (21) cu următorul cuprins: 
(21) Dacă naşterea s-a produs înainte de termen, baza de calcul a indemnizaţiei de asigurări sociale prevăzute la art. 98 alin. (1) lit. d) se determină, conform prevederilor alin. (2), pe baza veniturilor lunare din perioada ce constituie, conform art. 98 alin.(5), stagiul de cotizare necesar deschiderii dreptului.”
Autor: deputat Marian Motoc

	Text preluat din OUG nr.23/2003. 

	7
	29. Articolul 125 va avea următorul cuprins: 
“Art. 125. - (1) Cuantumul lunar al indemnizaţiei prevăzute la art. 121 alin. (1) lit. a) este de 85% din baza de calcul stabilită conform art. 99 alin. (2). Suma netă reprezentând indemnizaţia pentru creşterea copilului nu poate fi mai mare decât 85% din salariul mediu net prognozat anual prin legea bugetului asigurărilor sociale de stat. 

(2) Cuantumul lunar al indemnizaţiei prevăzute la art. 121 alin. (1) lit. b) este de 85% din baza de calcul stabilită conform art. 99 alin. (1).”

	Se propune introducerea în Legea de aprobare a unui text nou, ca punct 6, cu următorul cuprins: 

„6. La articolul I, punctul 29, articolul 125 va avea următorul cuprins: 
“Art. 125. - (1) Cuantumul brut lunar al indemnizaţiei prevăzute la art. 121 alin.(1) lit.a) şi b) este de 85% din baza de calcul stabilită conform art. 99. 

(2) Pentru drepturile care se stabilesc după data de 31 decembrie 2003 cuantumul brut lunar al indemnizaţiei prevăzute la art. 121 alin. (1) lit. a) este de 85% din salariul mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat." 

Autor: deputat Smaranda Dobrescu
	Text preluat din OUG nr.23/2003. 

	8
	31. Articolul 133 va avea următorul cuprins: 

„Art. 133. - (1) Calculul şi plata indemnizaţiilor de asigurări sociale prevăzute la art. 98 alin. (1) lit. a), b), c) şi e) se fac pe baza certificatului medical emis în condiţiile legii, care constituie ordin de plată. 

(2) Calculul şi plata indemnizaţiei de asigurări sociale se fac lunar de către: 

a) angajator, cel mai târziu o dată cu lichidarea drepturilor salariale pe luna respectivă, pentru asiguraţii prevăzuţi la art. 5 alin. (1) pct. I şi II; 

b) instituţia care administrează bugetul asigurărilor pentru şomaj, în termen de 3 zile de la data depunerii certificatului medical, pentru şomeri; 
c) casa teritorială de pensii, în termen de 3 zile de la data depunerii certificatului medical, pentru asiguraţii prevăzuţi la art. 5 alin. (1) pct. IV şi V şi alin. (2). 

(3) Cuantumul indemnizaţiilor de asigurări sociale acordate pe o perioadă mai mare de 90 de zile se poate indexa o dată cu indexarea valorii punctului de pensie, în condiţiile stabilite prin hotărâre a Guvernului.”

	Se propune introducerea în Legea de aprobare a unui text nou, ca punct 7, cu următorul cuprins: 

„7. La articolul I, punctul 31, articolul 133 va avea următorul cuprins: 
"Art.133. - (1) Calculul şi plata indemnizaţiilor de asigurări sociale prevăzute la art.98 alin.(1) lit.a), b), c) şi e) se fac pe baza certificatului medical eliberat în condiţiile legii, care constituie ordin de plată, sau, după caz, pe baza cererii, însoţită de documente doveditoare, în cazul indemnizaţiei prevăzute la art. 98 alin. (1) lit. d). 
(2) Calculul şi plata indemnizaţiei de asigurări sociale se fac lunar de către:
a) angajator, cel mai târziu o dată cu lichidarea drepturilor salariale pe luna respectivă, pentru asiguraţii prevăzuţi la art. 5 alin. (1) pct. I şi II; 

b) instituţia care administrează bugetul asigurărilor pentru şomaj, în termen de 3 zile de la data depunerii certificatului medical sau, după caz, a cererii pentru acordarea indemnizaţiei pentru creşterea copilului, în cazul şomerilor; 

c) casa teritorială de pensii, în termen de 3 zile de la data depunerii certificatului medical sau a cererii pentru acordarea indemnizaţiei pentru creşterea copilului, pentru asiguraţii prevăzuţi la art. 5 alin. (1) pct. IV, V şi alin. (2). 

(3) Cuantumul indemnizaţiilor de asigurări sociale acordate pe o perioadă mai mare de 90 de zile se poate indexa o dată cu indexarea valorii punctului de pensie, în condiţiile stabilite prin hotărâre a Guvernului.”

Autor: deputat Ioan Andrei
	Text preluat din OUG nr.23/2003. 

	9
	(din Legea nr.19/2000)

Art.134. - CNPAS, pe baza normelor metodologice emise, efectuează, prin intermediul caselor teritoriale de pensii, controlul asupra corectitudinii acordării concediilor medicale, respectării programelor recuperatorii şi oportunităţii stabilirii acestora.

	Se propune introducerea în Legea de aprobare a unui text nou, ca punct 8, cu următorul cuprins: 

„8. La articolul I, după punctul 31 se introduce punctul 311 cu următorul cuprins:

311. Articolul 134 va avea următorul cuprins:

Art.134. – (1) CNPAS, prin intermediul Institutului Naţional de Expertiză Medicală şi Recuperarea Capacităţii de Muncă, organizează, îndrumă şi controlează activitatea de expertiză medicală şi recuperare a capacităţii de muncă.
(2) Pe baza normelor metodologice emise, CNPAS efectuează, prin intermediul caselor teritoriale de pensii, controlul asupra corectitudinii acordării concediilor medicale, respectării programelor recuperatorii şi oportunităţii stabilirii acestora.”
Autor: deputat Dumitru Buzatu
	Ca instituţie de specialitate, INEMRCM îi revin atribuţiile de organizare, îndrumare şi control a activităţii de expertiză medicală şi recuperarea capacităţii de muncă.

	10
	(din Legea nr.19/2000)

Art. 144. - În aplicarea prevederilor prezentei legi CNPAS îndeplineşte următoarele atribuţii:

...................................................................................
l) îndrumă şi controlează activitatea de expertiză medicală şi recuperare a capacităţii de muncă;

...................................................................................


	Se propune introducerea în Legea de aprobare a unui text nou, ca punct 9, cu următorul cuprins: 

„9. La articolul I, după punctul 33 se introduce punctul 331 cu următorul cuprins:

331. Litera l) a articolului 144 va avea următorul cuprins:

l) controlează activitatea de expertiză medicală şi recuperarea capacităţii de muncă;”
Autor: deputat Dumitru Buzatu


	CNPAS nu are, în principal, atribuţii de îndrumare în activitatea de expertiză medicală şi recuperarea capacităţii de muncă. Specialiştii în acest domeniu fiind în cadrul INEMRCM.

	11
	__
	Se propune introducerea în Legea de aprobare a unui text nou, ca punct 10, cu următorul cuprins: 

„10. La articolul I, după punctul 34 se introduc punctele 341, 342 şi 343 cu următorul cuprins:

341. După alineatul (1) al articolului 174 se introduce alineatul (11) cu următorul cuprins:

(11) CNPAS are în subordine Institutul Naţional de Expertiză Medicală şi Recuperarea Capacităţii de Muncă, care este instituţie publică cu personalitate juridică şi autonomie ştiinţifică. Rolul şi atribuţiile INEMRCM vor fi stabilite prin hotărâre a Guvernului. 

342. La articolul 180 se introduc alineatele (31) şi (51) cu următorul cuprins:

(31) Se exceptează de la prevederile alin.(3) pensionarii de asigurări sociale de stat ale căror drepturi de pensie s-au stabilit pe baza salariilor din ultimii 5 ani de activitate sau pe baza salariilor de până la data de 1 aprilie 1992. Acestor categorii de persoane li se aplică prevederile alin.(2).
(51) După definitivarea procesului de recorelare, punctajul mediu anual al pensiilor cuvenite persoanelor prevăzute la alin.(31) nu poate fi mai mic decât cel calculat la data de 1 aprilie 2001.

343. Alineatul 6 al articolului 180 va avea următorul cuprins:

(6) Cuantumul pensiilor se stabileşte pe baza prevederilor art.76, luându-se în considerare punctajul mediu anual sau punctajul mediu estimat, după caz, ce va fi stabilit conform alin.(2), (3), (5) şi (51).”
Autori: d-nele deputat Smaranda Dobrescu, Maria Apostolescu şi Bondi Gyongyike
	În urma procesului de recorelare s-au diminuat punctajele unor pensii în plată stabilite cu formule de calcul diferite de cea din HG nr.565/1996 care a produs mari discrepanţe.

	12
	Art.II. - Pe data intrării în vigoare a prezentei ordonanţe de urgenţă încetează de drept:

a) declaraţiile de asigurare depuse în baza prevederilor art. 6 alin. (2) din Legea nr. 19/2000 de către persoanele prevăzute la art. 5 alin. (1) pct. IV lit. f), g), h) şi i) din Legea nr. 19/2000, cu modificările şi completările ulterioare, astfel cum au fost reglementate până la data intrării în vigoare a prezentei ordonanţe de urgenţă; 

b) contractele de asigurare socială încheiate de către persoanele care şi-au completat venitul asigurat până la plafonul prevăzut de lege, în temeiul art. 5 alin. (2) din Legea nr. 19/2000, cu modificările şi completările ulterioare, astfel cum au fost reglementate până la data intrării în vigoare a prezentei ordonanţe de urgenţă. 


	Se propune introducerea în Legea de aprobare a unui text nou, ca punct 11, cu următorul cuprins: 

„11. La articolul II, litera b) se abrogă.

Autori: deputaţii Paula Ivănescu şi Gheorghe Barbu

	Text preluat din OUG nr.23/2003. 

	13
	Art.III. - (1) Perioadele în care persoanele ale căror declaraţii sau contracte de asigurare socială încetează de drept conform art. II, care au fost asigurate pe baza declaraţiei sau contractului de asigurare socială în baza legislaţiei în vigoare până la data intrării în vigoare a prezentei ordonanţe de urgenţă, constituie stagiu de cotizare, în condiţiile legii, dacă se face dovada achitării contribuţiei de asigurări sociale, iar perioadele în care s-a beneficiat de indemnizaţii de asigurări sociale constituie perioade asimilate stagiului de cotizare.
	Se propune introducerea în Legea de aprobare a unui text nou, ca punct 12, cu următorul cuprins:

„12. Articolul III va avea următorul cuprins: 

„Art.III. - (1) Perioadele în care persoanele ale căror declaraţii de asigurare socială încetează de drept conform art. II, care au fost asigurate pe baza declaraţiei de asigurare în baza legislaţiei în vigoare până la data intrării în vigoare a prezentei ordonanţe de urgenţă, constituie stagiu de cotizare, în condiţiile legii, dacă se face dovada achitării contribuţiei de asigurări sociale, iar perioadele în care s-a beneficiat de indemnizaţii de asigurări sociale constituie perioade asimilate stagiului de cotizare. 
	Text preluat din OUG nr.23/2003. 

	
	
	
	

	
	
	
	

	
	
	
	

	
	
	
	

	
	(2) Veniturile asigurate pe baza cărora s-a plătit contribuţia de asigurări sociale şi cuantumul indemnizaţiilor de asigurări sociale de care au beneficiat persoanele prevăzute la alin.(1) se iau în calcul la stabilirea drepturilor de pensie sau la recalcularea pensiei, în condiţiile legii. 

(3) Prevederile alin. (1) şi (2) referitoare la stagiul de cotizare şi la stabilirea drepturilor de pensie se aplică în mod corespunzător şi persoanelor care au fost asigurate conform art. 5 alin. (1) pct. VI din Legea nr. 19/2000, cu modificările şi completările ulterioare, până la data intrării în vigoare a prezentei ordonanţe de urgenţă. 
	(2) Veniturile asigurate pe baza cărora s-a plătit contribuţia de asigurări sociale şi cuantumul indemnizaţiilor de asigurări sociale de care au beneficiat persoanele prevăzute la alin. (1) se iau în calcul la stabilirea drepturilor de asigurări sociale, în condiţiile legii. 

(3) Prevederile alin. (1) şi (2) se aplică în mod corespunzător şi persoanelor care au fost asigurate conform art. 5 alin. (1) pct. VI din Legea nr. 19/2000, cu modificările şi completările ulterioare, până la data intrării în vigoare a prezentei ordonanţe de urgenţă. 


	

	
	(4) Începând cu data intrării în vigoare a prezentei ordonanţe de urgenţă salariul mediu net utilizat la stabilirea sumei nete reprezentând cuantumul lunar al indemnizaţiei pentru creşterea copilului este de 4.956.000 lei.

	(4) Prevederile prezentei ordonanţe de urgenţă referitoare la stabilirea indemnizaţiei pentru creşterea copilului în vârstă de până la 2 ani, respectiv 3 ani, se aplică persoanelor care devin asigurate ale sistemului public de pensii începând cu data intrării în vigoare a prezentei ordonanţe de urgenţă.
	Text preluat din OUG nr.23/2003.

	
	(5) Drepturile de asigurări sociale, cuvenite sau aflate în plată, calculate potrivit reglementărilor în vigoare anterioare prezentei ordonanţe de urgenţă, se achită în continuare, până la sfârşitul perioadei de acordare prevăzute de lege.


	 (5) Pentru persoanele care anterior datei intrării în vigoare a prezentei ordonanţe de urgenţă au avut calitatea de asigurat în sistemul public de pensii, stabilirea indemnizaţiei pentru creşterea copilului se face avându-se în vedere stagiul de cotizare realizat până la data naşterii copilului, astfel cum a fost reglementat până la data prezentei ordonanţe de urgenţă. 
(6) Pentru situaţiile prevăzute la alin. (5) cuantumul brut lunar al indemnizaţiei este de 85% din baza de calcul stabilită ca medie a veniturilor lunare corespunzătoare perioadei ce a constituit stagiu de cotizare conform alin.(5), cu respectarea celorlalte prevederi ale art. 99 din 
	

	
	
	
	

	
	
	
	

	
	
	
	

	
	
	
	

	
	
	
	

	
	
	Legea nr. 19/2000, astfel cum a fost modificată şi completată prin prezenta ordonanţă de urgenţă.” 

Autor: deputat Smaranda Dobrescu
	

	14
	__
	Se propune introducerea în Legea de aprobare a unui text nou, ca punct 13, cu următorul cuprins:

„13. După articolul III se introduc articolele III1 şi III2 cu următorul cuprins: 
III1. - La stabilirea cuantumului indemnizaţiilor de asigurări sociale prevăzute la art. 98 alin. (1) lit. c), d) şi e) din Legea nr. 19/2000, cu modificările şi completările ulterioare, plătitorii de drepturi prevăzuţi la art. 133 alin. (2) lit. a) şi b) din acelaşi act normativ vor avea în vedere, după caz, şi veniturile asigurate în baza contractului de asigurare socială încheiat, conform legislaţiei existente până la data intrării în vigoare a prezentei ordonanţe de urgenţă, pentru completarea venitului asigurat. 
III2. - (1) Contractele de asigurare socială încheiate pentru completarea venitului asigurat, în derulare la data de 16 martie 2003 şi care, potrivit prezentei ordonanţe de urgenţă au încetat de drept, îşi continuă aplicarea. 

(2) În cazurile prevăzute la alin. (1) perioada cuprinsă între data de 17 martie 2003 şi 14 aprilie 2003 constituie, în condiţiile legii, stagiu de cotizare în sistemul public. Pentru această perioadă nu se datorează dobânzi şi penalităţi de întârziere.”

Autor: deputat Valentin Adrian Iliescu
	Text preluat din OUG nr.23/2003. 

	15
	__
	Se propune introducerea în Legea de aprobare a unui text nou, ca punct 14, cu următorul cuprins:

„14. După articolul IV se introduce articolul IV1 cu următorul cuprins:

IV1. - Art. 1-7, 15, art. 16 lit. b), art. 18 şi 20 din Legea nr.130/1999 privind unele măsuri de protecţie a persoanelor încadrate în muncă, publicată în Monitorul Oficial al României, Partea I, nr.355 din 27 iulie 1999, cu modificările şi completările ulterioare, se abrogă.”

Autor: deputat Smaranda Dobrescu

	Text preluat din OUG nr.23/2003. 


NOTĂ: Prevederile de la art.III alin.(4), (5), (6) urmează să fie aplicate până la 31 decembrie 2003, inclusiv.
II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	__
	D-na deputat Paula Ivănescu propune menţinerea prevederilor iniţiale ale articolului 125, punctul 29, aşa cum a fost formulat în Ordonanţa de urgenţă nr.9/2003.

	Argumente pentru susţinere:

Nu este normală plafonarea cuantumului indemnizaţiei de creştere a copilului atâta timp cât contribuţia este diferenţiată pentru riscul maternităţii.

Argumente pentru respingere:

Contribuţia diferenţiată la CAS oferă cuantumuri diferenţiate ale pensiilor, în virtutea principiului că pentru o contribuţie se obţine o prestaţie, astfel încât contribuabilul îşi asigură riscul bătrâneţii şi inactivităţii. Indemnizaţia pentru creşeterea copilului este o prestaţie non-contributivă şi de aceea se alocă în cuantum fix, cum de altfel o fac şi celelalte 4 ţări europene care o acordă.

	2
	34. Alineatul (2) al articolului 1672 va avea următorul cuprins: 

"(2) În cazul persoanelor prevăzute la art. 5 alin. (1) pct. I, II şi III, cererea de pensionare împreună cu actele doveditoare se depun de către angajator sau instituţia care efectuează plata drepturilor de şomaj, după caz, în termen de 90 de zile de la data îndeplinirii condiţiilor de pensionare, la casa teritorială de pensii în raza căreia se află domiciliul asiguratului." 


	D-l deputat Costel Eugen Popescu propune reformularea textului după cum urmează:

34. Alineatul (2) al articolului 1672 va avea următorul cuprins: 

"(2) În cazul persoanelor prevăzute la art. 5 alin. (1) pct. I, II şi III, cererea de pensionare împreună cu actele doveditoare se depun de către angajator sau instituţia care efectuează plata drepturilor de şomaj, după caz, în termen de 30 de zile de la data îndeplinirii condiţiilor de pensionare, la casa teritorială de pensii în raza căreia se află domiciliul asiguratului." 


	Argumente pentru susţinere:

Pentru celeritate în rezolvarea cererii.

Argumente pentru respingere:

Este necesar un termen mai mare de 30 de zile în vederea procurării actelor necesare întocmirii dosarului de pensie.


Comisia propune aprobarea proiectului cu 16 voturi pentru şi 2 abţineri.
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

Expert Sorina Steliana SZABO

